Da danskerne onsdag gik til valgurnerne for at stemme ja eller nej til at afskaffe forsvarsforbeholdet, endte det med et overbevisende ja. Men der var også vælgere, der stemte nej til at afskaffe forsvarsforbeholdet. Hele 33,1 procent af danskerne ønskede ikke at sige farvel til forbeholdet. Det gjaldt blandt andet i Frederikshavn Kommune, som er det sted i landet, hvor færrest personer har stemt ja. Det fremgår af tal fra KMD. I valgkredsen i Frederikshavn var det kun 58 procent af vælgerne, der stemte ja, og dermed får kommunen en førsteplads over færrest ja-stemmer på landsplan. Her ses fordelingen af antallet af ja-stemmer på landsplan baseret på den foreløbige optælling klokken 23.45 på valgaftenen: Kredsen, hvor allerflest ønskede at sige farvel til forbeholdet, skal findes nord for København i Gentofte, hvor mere end 80 procent stemte ja. Faktisk toppede Gentofte-kredsen også listen med flest ja-stemmer sidst, vi gik til valg om retsforbeholdet. Denne gang stemte endnu flere dog ja.

Referat:
Danskerne gav det største ja ved en EU-afstemning nogensinde, men valgdeltagelsen har kun én gang været lavere. Her er forsvarsforbeholdsvalget i tal.